**Hannedals Vejforening**

**Referat fra bestyrelsesmøde 06.11.2020**

**Deltagere:**

Kasserer Pia Lauritsen

Vejmand Lars Bundgaard

Sekretær Thomas Jacobsen

Suppleant Jan Høyen

**Afbud:**

Formand Marit Kristiansen

**Dagsorden:**

**Pkt. 1 Status på og tidsplan for kantstensopretningen**

**Pkt. 2 Håndtering af gener i forbindelse med kantstensopretningen**

**Pkt. 3 Behandling af indkommen klage fra parcel Karl Gjellerups Alle 26**

**Pkt. 1 Status på og tidsplan for kantstensopretningen**

Vejmanden oplyste, at arbejdet med opretningen af kantsten er i fuld gang på foreningens veje.

Suppleanten oplyste i denne sammenhæng, at man har haft kontakt med *Brolægger Teamet* m.h.p. at få udarbejdet en tidsplan.

*Brolægger Teamet* har oplyste, at projektet vil være helt færdiggjort senest pr. 1. dec. i år.

En detaljeret tidsplan for arbejdets udførelse ved hver enkelt parcel er pga. de usikkerheder som Corona-situationen medfører ikke mulig.

Disse oplysninger vil blive lagt på foreningens hjemmeside, således at medlemmerne kan orientere sig om situationen.

Sekretæren udarbejder oplæg til hjemmesidetekst.

**Pkt. 2. Håndtering af gener i forbindelse med kantstensopretningen**

I forbindelse med kantstensarbejdet vil der opstå visse gener for foreningens medlemmer.

F.eks. vil fortovet i den ene vejside lejlighedsvis ikke kunne anvendes. Videre vil den enkelte parcels indkørsel i visse perioder ikke kunne bruges, således at den pågældende parcelsejer må finde andet sted at parkere.

Sådanne gener er uundgåelige i denne type af projekter, og vi har aftalt med *Brolægger Teamet* at man tilstræber at minimere generne mest mulig.

For de parceller som har lavet flisebelægning eller tilsvarende på foreningens fortove gælder det at den enkelte parcel selv står for reetablering af flisebelægning e.l. såvel udførelsesmæssigt som udgiftsmæssigt, som kommunikeret på foreningens hjemmeside før arbejdets påbegyndelse medio oktober.

Hvad angår selve fortovene vurderer bestyrelsen, at der stedvist ud for enkelte parceller kan være behov for en efterfyldning med grus.

Bestyrelsen har derfor besluttet, at der indkøbes ca. 10m3 grus som de berørte medlemmer så vil kunne få adgang til.

Gruset vil blive placeret 3 til 4 forskellige steder på foreningens veje. De pågældende parceller vil så selv kunne hente grus til mindre efterfyldninger.

Dette vil også blive offentliggjort på foreningens hjemmeside.

Sekretæren vil forestå dette.

**Pkt. 3 Behandling af indkommen klage fra parcel Karl Gjellerups Alle 26**

Ejeren af ovennævnte parcel har fremsendt en klage til bestyrelsen over gennemførelsen af kantstensarbejdet.

Bestyrelsen står uforstående overfor hovedpunkterne i klagens indhold.

Vejmanden udfærdiger oplæg til svarskrivelse.

Søborg 07.11.2020

Thomas Jacobsen

Sekretær